CELEX: 32016D1049
Language: lv
Date: 2016-06-27 00:00:00
Title: Komisijas Īstenošanas lēmums (ES) 2016/1049 (2016. gada 27. jūnijs), ar ko nosaka Savienības finansiālo ieguldījumu to izdevumu segšanai, kuri Kiprai radušies 2013. gadā, finansējot ārkārtas pasākumus Ņūkāslas slimības apkarošanai (izziņots ar dokumenta numuru C(2016) 3857)

29.6.2016   
            
            
               LV
            
            
               Eiropas Savienības Oficiālais Vēstnesis
            
            
               L 170/69
            
         KOMISIJAS ĪSTENOŠANAS LĒMUMS (ES) 2016/1049
   (2016. gada 27. jūnijs),
   ar ko nosaka Savienības finansiālo ieguldījumu to izdevumu segšanai, kuri Kiprai radušies 2013. gadā, finansējot ārkārtas pasākumus Ņūkāslas slimības apkarošanai
   
      
         (izziņots ar dokumenta numuru C(2016) 3857)
      
   
   (Autentisks ir tikai teksts grieķu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (1), un jo īpaši tās 36. panta 4. punktu,
   ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (2), un jo īpaši tās 84. panta 2. punktu, 121. panta 1. punktu un 133. panta 2. punktu,
   tā kā:
   
               (1)
            
            
               Komisijas Regulā (EK) Nr. 349/2005 (3) ir izklāstīti noteikumi par Savienības finansiālā ieguldījuma izmaksu ārkārtas pasākumiem, lai izskaustu dažas dzīvnieku slimības, arī Ņūkāslas slimību. Minētās regulas 7. pantā norādīti dokumenti, kuri jāiesniedz dalībvalstij, kas pieprasa Savienības finansiālo ieguldījumu, kā arī noteikts šo dokumentu iesniegšanas termiņš.
            
         
               (2)
            
            
               Komisijas Īstenošanas lēmumā 2013/724/ES (4) ir paredzēts Savienības finansiālais ieguldījums, kas piešķirams Kiprai, lai segtu izmaksas, kas minētajai dalībvalstij radušās, veicot pasākumus Ņūkāslas slimības apkarošanai 2013. gadā saskaņā ar Padomes Lēmumu 2009/470/EK (5). Attiecīgi pirmais maksājums EUR 250 000,00 apmērā par izmaksām, kas radušās 2013. gadā, tika samaksāts minētajai dalībvalstij kā daļa no Savienības finansiālā ieguldījuma. Īstenošanas lēmumā 2013/724/ES noteikts arī, ka piešķirtā Savienības finansiālā ieguldījuma summa ir jānosaka vēlākā lēmumā, kas jāpieņem saskaņā ar tajā noteikto procedūru.
            
         
               (3)
            
            
               Regula (ES) Nr. 652/2014 paredz minētajos apstākļos veikt maksājumus dalībvalstīm. Šajā sakarā tā paredz pieņemt īstenošanas aktus, ar kuriem nosaka finanšu ieguldījumu. Minētā regula arī atcēla Lēmumu 2009/470/EK, un atsauces uz minēto lēmumu jāuzskata par atsaucēm uz Regulu (ES) Nr. 652/2014.
            
         
               (4)
            
            
               Ar Īstenošanas lēmumu 2013/724/ES ir izpildītas prasības, kas noteiktas Regulā (ES, Euratom) Nr. 966/2012 un jo īpaši tās 84. pantā.
            
         
               (5)
            
            
               Kipra 2014. gada 13. februārī iesniedza Komisijai oficiālu atmaksāšanas pieprasījumu kopā ar finanšu pārskatu, apliecinājuma dokumentiem un epidemioloģisko ziņojumu par katru saimniecību, kurā dzīvnieki tikuši nokauti un iznīcināti. Atmaksai pieprasītā summa ir EUR 355 361,23.
            
         
               (6)
            
            
               Saskaņā ar ex ante revīziju uz vietas, kuru īsteno kompetentais revīzijas dienests, izdevumi EUR 81 156,54 apmērā tika atzīti par neatbilstošiem Savienības finansiālā atbalsta saņemšanai. Tāpēc Savienības finansiālais ieguldījums būtu jānosaka EUR 274 204,69 apmērā. Papildus jau izmaksātajai summai būtu jāpiešķir galīgais papildu maksājums EUR 24 204,69 apmērā.
            
         
               (7)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Savienības finansiālā ieguldījuma summa tādu izdevumu segšanai, kuri Kiprai radušies 2013. gadā, finansējot ārkārtas pasākumus Ņūkāslas slimības apkarošanai, ar šo lēmumu ir noteikta EUR 274 204,69 apmērā.
   2.   Savienības finansiālā ieguldījuma atlikums, kas vēl jāizmaksā Kiprai, ar šo ir noteikts EUR 24 204,69 apmērā.
   2. pants
   Šis lēmums ir adresēts Kipras Republikai.
   
      Briselē, 2016. gada 27. jūnijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 189, 27.6.2014., 1. lpp.
   
   
      (2)  OV L 298, 26.10.2012., 1. lpp.
   
   
      (3)  Komisijas 2005. gada 28. februāra Regula (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (OV L 55, 1.3.2005., 12. lpp.).
   
      (4)  Komisijas 2013. gada 5. decembra Īstenošanas lēmums 2013/724/ES par Savienības finansiālo atbalstu ārkārtas pasākumiem infekciozā katarālā drudža apkarošanai Kiprā 2013. gadā (OV L 328, 7.12.2013., 121. lpp.).
   
      (5)  Padomes 2009. gada 25. maija Lēmums 2009/470/EK par izdevumiem veterinārijas jomā (OV L 155, 18.6.2009., 30. lpp.).